ས་གཞི་གཉིས་པ་ཡེ་ཤེས་པ་མདུན་དུ་ཞུགས་པ་ལ་
བཤད་པ་དང་འགལ་བའི་ཕྱིར་རོ། །
གལ་ཏེ་དེ་ནི་སྤྱོད་རྒྱུད་ཀྱི་ལུགས་ཡིན་ལ། འདི་ནི་བྱ་བའི་རྒྱུད་ཡིན་པས་མི་འདྲའོ་སྙམ་ན། འོ་ན་
ཁྱེད་རང་གིས་རྒྱུད་འདི་གཉིས་གདུལ་བྱའི་དབང་གིས་འབྱེད་པ་མ་གཏོགས། ངོ་བོའི་སྒོ་ནས་མི་
འབྱེད་པར་ཁས་བླངས་པ་དང་འགལ་ལོ། །གཞན་ཡང་བྱ་རྒྱུད་ལ་བདག་བསྐྱེད་མེད་པ་མི་འཐད་དེ།
སངས་རྒྱས་གསང་བའི་ལུང་དང་འགལ་བའི་ཕྱིར་རོ། །ཞེས་གཞན་ལ་སྐྱོན་དུ་འཕངས་ནས། རང་
གིས་སངས་རྒྱས་གསང་བ་ཚད་མར་མི་འདོད་པའང་ནང་འགལ་བ་ཡིན་ནོ། །ཡང་ཁྱེད་རང་གི་ལུགས་
ལ་རྒྱུད་སྡེ་བཞིར་གྲངས་ངེས་ཤིང༌། བྱ་རྒྱུད་ལས་སྤྱོད་རྒྱུད་ཟབ་པར་འདོད་པས་གོང་དུ་བརྗོད་པའི་
སྐྱོན་གྱིས་ཀྱང་གནོད་དོ། །ཡང་ཕྱོགས་སྔ་མ་འདི་གཉིས་པས་སངས་རྒྱས་གསང་བ་དང་། བྱང་ཆུབ་
མཆོག་གཉིས་ཀ་བདག་བསྐྱེད་ཡོད་པའི་ལུགས་སུ་གཅིག་ཅར་བཞེད་པ་མི་འཐད་དེ། བྱང་ཆུབ་
མཆོག་གིས། དེ་བས་ན་འདི་ལྟར་ཁམས་གསུམ་པོ་འདི་དག་ནི་སེམས་ཙམ་མོ། །ཞེས་རྣམ་པར་
彭
491

མདོ་སྔགས་རིག་མཛོད་ལས།
སྤྱི་ལྗོན་བརྟག་གསུམ། ༼ སྟོད་ཆ།
དཔྱད་དེ། མཐའ་དག་ནམ་མཁའ་ལྟ་བུར་བསམ་ནས། རང་གི་སེམས་ཀྱི་རྣམ་པ་ཟླ་བའི་དཀྱིལ་
འཁོར་ལྟ་བུར་བརྟས་པ། འདི་ནི་བྱང་ཆུབ་ཀྱི་སེམས་བསྒོམ་པ་ཡིན་ནོ། །དེ་ལ་བཟླས་པའི་གསང་
སྔགས་རྣམས་གོ་རིམ་བཞིན་དུ་བཀོད་པས། དེ་དག་ལས་འོད་ཟེར་སྣ་ཚོགས་རྣམས་བྱུང་ཞིང་། སེམས་
ཅན་རྣམས་ཚིམ་པར་བྱས་ནས། ཡང་དེ་བཞིན་གཤེགས་པ་ཐམས་ཅད་ཀྱི་གཟུགས་དང་བཅས་
པར་འོད་ཟེར་སླར་ལོག་ནས། རང་གི་སེམས་ཟླ་བའི་དཀྱིལ་འཁོར་ལ་ཞུགས་པར་བསམ་མོ། །
ཞེས་ཐོག་མར་བྱང་ཆུབ་ཀྱི་སེམས་སྒོམ་པ། དེ་ཟླ་བའི་དཀྱིལ་འཁོར་དུ་བསྒྱུར་བ། དེ་ལ་སྔགས་
བཀོད་པ༑ དེ་ལས་ལྷའི་སྐུ་སྤྲོས་ནས་སེམས་ཅན་གྱི་དོན་བྱས་ཏེ། སླར་བསྡུས་ནས་ཟླ་བའི་དཀྱིལ་
འཁོར་དུ་ཞུགས་པར་བསམ་པ་རྣམས་བཤད་ཀྱིས། རང་ལྷའི་སྐུར་བསྒོམ་པ་སྒྲུབ་ཐབས་འདིའི
གང་ནས་ཀྱང་མ་གསུངས་སོ། །
ཡང་ཁ་ཅིག་ན་རེ། སྤྱོད་རྒྱུད་ལ་ཡེ་ཤེས་པ་དགུག་གཞུག་བྱེད་དགོས་ཏེ། ཕྱག་རྡོར་དབང་
བསྐུར་ལས། གང་གི་ཚེ་བྱང་ཆུབ་སེམས་དཔའི་སྤྱད་པ་ཞེས་སོགས་གསུངས་པས། འགྲོ་འདུག་
བསྒུལ་བསྐྱོད་ལ་སོགས་པ་བྱ་བ་ཅི་བྱེད་པ་ཐམས་ཅད་ལྷའི་ང་རྒྱལ་གྱིས་བྱེད་པར་བཤད་པའི་ཕྱིར།
ཞེས་ཟེར་རོ། །དུས་ཐམས་ཅད་དུ་ལྷའི་ང་རྒྱལ་གྱིས་གནས་པར་བཤད་པས། ཡེ་ཤེས་པ་དགུག་
གཞུག་བྱེད་དགོས་པ་ལ། སྤྱིར་འབྲེལ་པ་མེད་ཅིང༌། བྱེ་བྲག་ཏུ་གང་ཟག་གཅིག་གི་ལུགས་ལ་དུས་
ཐམས་ཅད་དུ་ལྷའི་ང་རྒྱལ་གྱིས་གནས་པར་བཤད་པས། ཡེ་ཤེས་པ་གཞུག་པ་ཁས་ལེན་དགོས་ན།
སློབ་དཔོན་སངས་རྒྱས་གསང་བའི་ལུགས་ལ་དེར་འགྱུར་རོ། །དེས་ན་བྱ་བའི་རྒྱུད་ཀྱི་ཉམས་ལེན་ལ།
རྣལ་འབྱོར་བླ་མེད་ཀྱི་རྒྱས་བཀབ་དང༌། ཡོ་ག་རྣལ་འབྱོར་རྒྱུད་ཀྱི་དབང་བྱས་པ་དང༌། སྤྱོད་རྒྱུད་
ཀྱི་དབང་བྱས་པ་དང༌། བྱ་རྒྱུད་རང་རྐང་དུ་བཞག་པའོ། །དང་པོ་ནི། སློབ་དཔོན་ཀླུ་སྒྲུབ་དང༌།
དགེ་སློང་མ་དཔལ་མོ། སློབ་དཔོན་ཙཎྜ་གོ་མི་སོགས་ཀྱིས་མཛད་པའི་སྒྲུབ་ཐབས་རྣམས་དང༌།
སྒྲུབ་ཐབས་བརྒྱ་རྩ་དང༌། ཕྱེད་དང་ཉིས་བརྒྱ་པ་དང༌། སྒྲུབ་ཐབས་རྒྱ་མཚོ་ལ་སྒྲུབ་ཐབས་ཉིས་
བརྒྱ་དང་ཞེ་གཉིས་ཙམ་ཡོད་པ་ལས། དམ་ཚིག་གསུམ་བཀོད། ནོར་རྒྱུན་མ། འོད་ཟེར་ཅན་གྱི་
སྒྲུབ་ཐབས་མ་གཏོགས་པ་རྣམས་ཡིན་ནོ། །དེ་བཞིན་དུ་སློབ་དཔོན་ཨ་བྷྱས། ཕྲེང་བར། ཕྱིའི་
492

རྒྱུད་སྡེ་སྤྱིའི་རྣམ་གཞག་ལ་ཉེ་བར་མཁོ་བའི་ལེགས་བཤད་བློ་གསལ་མིག་ཐུར་།
དཀྱིལ་འཁོར་དྲུག་བཤད་པ་ལས་འབྱུང་པོ་འདུལ་བྱེད། གཟུངས་གྲྭ་ལྔ། འོད་ཟེར་ཅན་རྣམས་ནི་
བླ་མེད་ཀྱི་རྒྱས་ཤན་བཀབ་པ་ཡིན་ཅིང་། དེའི་ནང་ནས་ཀྱང་ལྷའི་བསྐྱེད་ཚུལ་རྫོགས་པའི་རྣལ་འབྱོར་
དུ་བཤད་པ་ཡིན་ནོ། །དེ་རྣམས་ཀྱི་ཉམས་ལེན་གྱི་ཚུལ་ནི། ཚོགས་ཞིང་སྤྱན་དྲངས་ཏེ། ཕྱག་མཆོད་
དང་རྒྱུན་བཤགས་བྱེད་པ་དང༌། ཚད་མེད་བཞི་བསྒོམས་ཏེ། བསོད་ནམས་དང་ཡེ་ཤེས་ཀྱི་ཚོགས་
བསགས་ཀྱང་བྱས་ནས། སྲུང་འཁོར་རམ། གཞལ་ཡས་ཁང་པའི་ནང་དུ་ས་བོན་ནམ། ཆོ་ག་
གསུམ་ལས་བདག་ཉིད་ལྷར་བསྐྱེད། སྐུ་གསུང་ཐུགས་བྱིན་གྱིས་བརླབས། ཡེ་ཤེས་པ་དགུག་ཅིང་
གཞུག །དབང་བསྐུར་རིགས་བདག་གི་རྒྱས་བཏབ་སྟེ་ཡན་ལག་བཞི་རྫོགས་སུ་བྱེད་དོ། །བླ་མེད་
ཀྱི་རྒྱས་བཀབ་བྱས་ཀྱང་། དབང་བཞི་དང༌། རིམ་གཉིས་ཀྱི་རྣལ་འབྱོར་དང༌། དམ་ཚིག་གི་རྫས་
ཤ་ལྔ་བདུད་རྩི་ལྔ་བསྟེན་པ་མིན་མོད་ཀྱིས། བདག་ཡན་ལག་བཞི་རྫོགས་ཀྱི་སྒོ་ནས་ལྷར་བསྐྱེད་
པའི་ལམ་གྱི་འགྲོས་དེ་སྦྱར་བ་ཡིན་ནོ། །གཉིས་པ་ནི། དེ་ཉིད་བསྡུས་པར། སྙིང་པོ་ཕྱག་རྒྱ་སྔགས་
རིགས་ནས། །དུམ་བུ་ལས་བཤད་རང་བྱས་པའམ། །བསྒྲུབ་པ་འདིས་ནི་ཐམས་ཅད་དོ། །ཞེས་
གསུངས་པའི་དོན། ཡོ་གར་བཤད་པའི་རྩ་བའི་དཀྱིལ་འཁོར། གཟུངས་ཀྱི་དཀྱིལ་འཁོར། ཆོས་ཀྱི་
དཀྱིལ་འཁོར། ལས་ཀྱི་དཀྱིལ་འཁོར་དང༌། བྱ་སྤྱོད་ནས་བཤད་པའི་སྙིང་པོའི་དཀྱིལ་འཁོར་དང༌།
ཕྱག་རྒྱ་དང་། སྔགས་ཀྱི་དཀྱིལ་འཁོར་རྣམས་ཀྱི་རྣམ་དབྱེ་སོ་སོར་ཤེས་པར་བྱས་ནས། དུམ་བུ་བྱ་
སྤྱོད་གཉིས་ལ་ཁོ་རང་ནས་བཤད་པ་ལྟར་བྱ་བའམ། ཡང་ན་དེ་ཉིད་བསྡུས་པར་བཤད་པའི་བསྒྲུབ་
པ་སྟེ། རྣམ་སྣང་ཕྱག་རྒྱ་གཅིག་པའི་དཀྱིལ་འཁོར་གྱི་ཆོ་ག་འདི་ནི། བྱ་སྤྱོད་གཉིས་ཀ་ལའང་སྦྱར
བར་ཤེས་པར་བྱའོ། །ཞེས་པའོ། །
སྦྱོར་ཚུལ་ནི། རྣམ་རྒྱལ་ལྷ་མང་ལྟ་བུ་ལ་སྦྱར་ན། སྲུང་འཁོར་ཚོགས་ཞིང༌། གཟུགས་བརྙན་གྱི་
སྦྱོར་བ། ཕྱག་རྒྱ་བཅིངས་པ། སྤྱིའི་སྔོན་འགྲོ། རྡོ་རྗེ་སེམས་དཔར་བསྒོམ་པ་རྣམས་སྤྱི་དང་འདྲ་
བར་བྱས་ནས། མདུན་དུ་གཞལ་ཡས་ཁང་བསྒོམ་ལ། བདག་ཉིད་ཤར་གྱི་སྒོ་ཁང་དུ་གནས་ཏེ།
གཞལ་ཡས་ཁང་དུ་རྣམ་རྒྱལ་ལྷ་སོ་གསུམ་བསྐྱེད། དེ་ལ་ཡེ་ཤེས་པ་གཞུག་པ། ཕྱག་རྒྱ་བཞིའི་རྒྱས་
གདབ་པ་རྣམས་བྱེད་པ་ཡིན་ནོ། །འདི་ལྟ་བུའི་ཆོ་གའི་གཞུང་ཟུར་དུ་རྒྱ་བོད་གང་གིས་ཀྱང་བྱས་པ་
493

མདོ་སྔགས་རིག་མཛོད་ལས། སྤྱི་ལྗོན་བརྟག་གསུམ། ༼སྟོད་ཆ།
མ་མཐོང་མོད་ཀྱིས། གྲུབ་ཆེན་ཀུན་སྙིང་གི་རྣམ་སྣང་སྒྱུ་དྲའི་འགྲེལ་པར། ཆོ་ག་འདི་བྱ་སྤྱོད་ལ་
སྦྱོར་ཚུལ་གསལ་བར་གསུངས་པ་ཡིན་ནོ། །
གསུམ་པ་ནི་སློབ་དཔོན་སངས་རྒྱས་གསང་བའི་ལུགས་ཀྱི་བྱ་རྒྱུད་ཀྱི་བཤད་ཚུལ་ལོ། །བཞི་པ་ནི།
བྱ་བའི་རྒྱུད་ལ་བདག་ཉིད་སངས་རྒྱས་སུ་བསྐྱེད་པ་མེད་དེ། བྱ་རྒྱུད་ཀྱི་རྒྱུད་སྡེ་ད་ལྟ་བོད་ན་བཞུགས་
པ་སུམ་བརྒྱ་ཙམ་སྣང་བ་འདི་རྣམས་ནས་བདག་ཉིད་ལྷར་བསྐྱེད་པ་སྟོན་བྱེད་ཀྱི་ཚིག་གཅིག་ཀྱང་
མ་གསུངས་པའི་ཕྱིར་དང༌། རྣམ་འཇོམས་ཀྱི་འགྲེལ་པ་སློབ་དཔོན་པདྨ་འབྱུང་གནས་ཀྱིས་མཛད་
པ་དང་། སློབ་དཔོན་རྡོ་རྗེ་གོ་ཆའི་ཁྲུས་ཀྱི་ཆོ་ག་ལ་སོགས་པར་ཡང་བདག་བསྐྱེད་མེད་པར་གསུངས་
པའི་ཕྱིར་རོ། །
དེ་བཞིན་དུ་རྒྱུད་སྡེ་གོང་མ་ལས་ཀྱང་མེད་པར་བཤད་དེ། ཡེ་ཤེས་རྡོ་རྗེ་ཀུན་ལས་བཏུས་ལས།
འཇིགས་པར་དམིགས་ཤིང་ཤིན་ཏུ་གཙང་སྦྲ་བྱེད་པ་དང༌། ཡེ་ཤེས་སེམས་དཔའི་བདེ་བ་དམ་པ་
མེད་པ་དང་། བདག་ཉིད་ལྷའི་སྙེམ་པ་མེད་པ་དང༌། རྨད་དུ་བྱུང་བའི་སྤྱོད་ཡུལ་མ་ཡིན་པ་དང༌།
སྐྱོན་གྱི་རྒྱུའི་རྟོགས་པས་རབ་ཏུ་སྤྱད་དེ་སྒྲུབ་པར་བྱེད་པ་ནི་བྱ་བའི་རྒྱུད་ལ་བཞུགས་སོ། །ཞེས་གསུངས།
དེ་བཞིན་དུ། གྲུབ་ཆེན་དཔལ་འཛིན་གྱི་དགྲ་ནག་གི་འགྲེལ་པ་དང༌། རྒྱལ་པོ་ཨནྟི་བྷུ་ཏིའི་བདེ་
མཆོག་གི་འགྲེལ་པ་དང༌། སློབ་དཔོན་རྒྱལ་བ་བྱིན་གྱི་གསང་འདུས་ཀྱི་འགྲེལ་པ་དང༌། སློབ་
དཔོན་དམན་ཞབས་ཀྱི་གསང་འདུས་ཀྱི་འགྲེལ་པ་རྣམས་སུ་ཡང་བྱ་རྒྱུད་ལ་བདག་བསྐྱེད་མེད་པར་
བཤད་དོ། །
དེས་ན་སྤྱོད་རྒྱུད་ལ་བདག་ཉིད་སངས་རྒྱས་སུ་བསྐྱེད་པ་ཡོད་པའི་སྒོ་ནས་བྱ་རྒྱུད་ལས་ཟབ་
འདོད་དོ། །རྣལ་འབྱོར་གྱི་རྒྱུད་ལ་དེའང་ཁྱད་པར་དུ་འཕགས་མོད། དེའི་སྟེང་དུ་སངས་རྒྱས་སྤྱན་
དྲངས་ཏེ་བདག་ཉིད་ལ་གཞུག་པ་དང༌། ཕྱག་རྒྱ་བཞིའི་རྒྱས་འདེབས་ཀྱིས་དབྱེར་མེད་དུ་བསྲེས་ཏེ་
ཡེ་ཤེས་པ་དང་དམ་ཚིག་པ་འདྲེས་པའི་བདེ་བ་ལ་སེམས་འཛིན་པ་ཡོད་པས་ཁྱད་པར་དུ་འཕགས་
པར་འདོད་ཅིང༌། དེ་གསུམ་གྱི་ལུགས་ལའང༌། ཚེ་འདི་ལ་ཕྱག་རྒྱ་ཆེན་པོ་མཆོག་གི་དངོས་གྲུབ་
སྒྲུབ་པར་བྱེད་དོ། །རྣལ་འབྱོར་བླ་མེད་པས་རྣལ་འབྱོར་གྱི་རྒྱུད་དུ་ཡེ་ཤེས་པ་གཞུག་པ་དང༌། ཐར་
494

རྒྱུད་སྡེ་སྤྱིའི་རྣམ་གཞག་ལ་ཉེ་བར་མཁོ་བའི་ལེགས་བཤད་བློ་གསལ་མིག་ཐུར་།
པའི་འདྲ་འབག་ལམ་དུ་བྱེད་པ་ཡོད་པས། ལུགས་དེའང་ཁྱད་པར་དུ་འཕགས་པ་ཡིན་མོད། དེ་
ལྟར་ནའང་རས་དྲི་མ་ཅན་གྱི་དྲི་མ་འཁྲུད་པར་བྱེད་ལ། རས་ཁོ་རང་ཆུ་རུ་འཁྲུད་དགོས་པ་ལྟར།
ལས་དང་ཉོན་མོངས་པས་འཕངས་པའི་ཟག་བཅས་ཀྱི་ཕུང་པོ་ཉིད་འཁོར་བར་འཕེན་འཛིན་བྱེད་
པའི་གཞི་ཡིན་པའི་འདིའི་སྟེང་དུ་སྐྱེ་ཤི་བར་དོ་གསུམ་གྱི་བག་ཆགས་ཇི་སྙེད་པ་གཅིག་བསགས་པ་
ཐམས་ཅད་སྦྱང་གཞིར་བྱས་ནས་དེ་སྦྱོང་བར་བྱེད་པའི་ལྷའི་རྣལ་འབྱོར་འཁོར་བའི་འདྲ་འབག་
ལམ་དུ་བྱེད་པ་གཅིག་དགོས་སོ་ཞེས་འདོད་དོ། །
རྒྱུད་སྡེ་བཞི་ལ་མིང་གི་དོན་ནི། ཅིའི་ཕྱིར་བྱ་བའི་རྒྱུད་ཅེས་བྱ་ཞེ་ན། ཕྱི་ལུས་ངག་གི་བྱ་བ་
གཙོ་བོར་སྟོན་པའི་ཕྱིར། བསམ་གཏན་ཕྱི་མའི་འགྲེལ་པ་ལས། རྒྱུད་འདི་ནི་ཕྱི་ལུས་ངག་གི་བྱ་བ་
གཙོ་བོར་སྟོན་པ་བྱ་བའི་རྒྱུད་དོ། །ཞེས་གསུངས། ཅིའི་ཕྱིར་སྤྱོད་པའི་རྒྱུད་ཅེས་བྱ་ཞེ་ན། ལུས་ངག་
གི་བྱ་བ་དང༌། ཏིང་ངེ་འཛིན་ལ་མཉམ་པར་སྤྱོད་པ་སྟེ། རྣམ་སྣང་མངོན་བྱང་གི་དོན་བསྡུས་ལས།
རྒྱུད་འདི་ནི་གཙང་སྦྲ་ལ་སོགས་པ་སྨད་ནས། འཇིག་རྟེན་དང་འགལ་བར་སྤྱོད་པ་གཉིས་ཀ་ལ་སྤྱོད་
པས་སྤྱོད་པའི་རྒྱུད། ཅེས་གསུངས་སོ། །ཅིའི་ཕྱིར་རྣལ་འབྱོར་གྱི་རྒྱུད་ཅེས་བྱ་ཞེ་ན། ཏིང་ངེ་འཛིན་
གཙོ་བོར་སྟོན་པའི་ཕྱིར་ཏེ། དེ་ཉིད་སྣང་ཆེན་གྱི་དོན་བསྡུས་ལས། རྒྱུད་འདི་ནི་ཏིང་ངེ་འཛིན་གཙོ་
བོར་སྟོན་པས་རྣལ་འབྱོར་གྱི་རྒྱུད་ཅེས་གསུངས་སོ། །ཅིའི་ཕྱིར་རྣལ་འབྱོར་བླ་ན་མེད་པའི་རྒྱུད་
ཅེས་བྱ་ཞེ་ན། ཏིང་ངེ་འཛིན་གྱི་ཁྱད་པར་གོང་ན་མེད་པའི་ཕྱིར་ཏེ། ཕྱག་ཆེན་མཆོག་གི་དངོས་གྲུབ་
སྒྲུབ་པར་བྱེད་པ་ལ་འདི་ལས་ཁྱད་པར་དུ་འཕགས་པའི་རྒྱུད་གཞན་མེད་པའི་ཕྱིར་རོ། །
དེ་ལྟར་ཡང་སམྦུ་ཊི་ལས། གསང་བའི་ཡེ་ཤེས་སོགས་སྤྱི་རྣམ་བཞིན་ནོ། །བླ་མེད་ཀྱི་རྒྱུད་ལ་
ཕ་རྒྱུད་མ་རྒྱུད་གཉིས་སུ་ངེས་ཏེ། རྡོ་རྗེ་གུར་ལས། སྐྱེས་པ་རྣམས་ནི་གདུལ་བའི་ཕྱིར། །རྣལ་འབྱོར་
གྱི་ནི་རྒྱུད་བཤད་དོ། །བུད་མེད་རྣམས་ནི་གདུལ་བའི་ཕྱིར། །རྣལ་འབྱོར་མ་ཡི་རྒྱུད་བཤད་དོ། །ཞེས་
དང་། རྡོ་རྗེ་སྙིང་པོ་རྒྱན་གྱི་རྒྱུད་ལས། རྣལ་འབྱོར་ཕ་དང་རྣལ་འབྱོར་མ། །རྡོ་རྗེ་སྙིང་པོ་རྒྱན་གྱི་རྒྱུད། །
ཅེས་དང་། ཕྲེང་བ་ལས། རྣལ་འབྱོར་ཕ་དང་མ་རྣམས་ཀྱིས། །ཞེས་གསུངས། ཟླ་གསང་ཐིག་ལེ་
ལས། འདོད་ཆགས་ཞེ་སྡང་གཏི་མུག་གིས། །རྒྱུད་ཀྱང་རྣམ་པ་གསུམ་དུ་འགྱུར། །ཞེས་གསུངས་
495

མདོ་སྔགས་རིག་མཛོད་ལས། སྤྱི་ལྗོན་བརྟག་གསུམ། ༼སྟོད་ཆ།
པས། ཕ་རྒྱུད་སྡེ་གསུམ་དང༌། མ་རྒྱུད་སྒོ་དྲུག་ཏུ་འབྱེད་ཚུལ་ནི་གཞན་དུ་ཤེས་སོ། །རྣལ་འབྱོར་ཕ་
མ་གཉིས་ཀྱི་ཁྱད་པར་ལ་རྗེ་བཙུན་གོང་མའི་བཞེད་པས། རྗོད་བྱེད་ཚིག་གི་ཁྱད་པར། བརྗོད་བྱ་དོན་གྱི་
ཁྱད་པར། རྗེས་མཐུན་མཚམས་ཀྱི་ཁྱད་པར་རོ། །དང་པོ་ནི། འདི་སྐད་བདག་གིས་ཐོས་པ་ལ་སོགས་
པ་ཡི་གེ་བཅུ་བཞིས་ཐོག་དྲངས་པའི་གླེང་གཞིའི་ཚིག་ཡོད་པ་རྣམས་ཕ་རྒྱུད། གསང་བ་མཆོག་གི་ལ་
སོགས་པས་ཐོག་དྲངས་པ་མ་རྒྱུད། ཧེ་བཛྲ་ནི། རྩ་རྒྱུད་དུ། འདི་སྐད་བདག་གིས་ཐོས་པ་ལ་སོགས་
པས་ཐོག་དྲངས་ལ། རྡོ་རྗེ་གུར་དུ། ནམ་མཁའ་བེམ་བཅས་དྭངས་པ་དང༌། སཾ་ཊིར། འདི་སྐད་
བདག་ཐོས་དང་། གསང་བ་མཆོག་གི་དགེས་པ་གཉིས་ཀ་འབྱུང་བས། ཐབས་ཤེས་གཉིས་སུ་མེད་
པའི་རྒྱུད་དོ། །གཉིས་པ་བརྗོད་བྱ་དོན་གྱི་ཁྱད་པར་ལ་བསྐྱེད་རིམ་གྱི་ཁྱད་པར། རྫོགས་རིམ་གྱི་ཁྱད་
པར་རོ། །དང་པོ་ནི། ལྷ་ཡབ་ཀྱིས་གཙོ་བྱས་ཤིང༌། ཡབ་གཙོ་ཆེ་བ་ལ་འཁོར་ཕོ་ཚོགས་ཀྱིས་བསྐོར་
བ་ཐབས་ཀྱི་རྒྱུད། ཡུམ་གཙོ་ཆེ་ཞིང་འཁོར་མོ་ཚོགས་ཀྱིས་བསྐོར་བ་ཤེས་རབ་ཀྱི་རྒྱུད་དོ༑ །གཉིས་
པ་ནི། ལས་རྒྱ་དང་། གཏུམ་མོའི་རྣལ་འབྱོར་སྟོན་པ་ཤེས་རབ་ཀྱི་རྒྱུད། ཕྲ་ཐིག་གི་རྣལ་འབྱོར་སྟོན་པ་
ཐབས་ཀྱི་རྒྱུད་དོ། །རྗེས་མཐུན་མཚམས་ཀྱི་ཁྱད་པར་ནི། བདག་དང་སྣང་བའི་དངོས་པོ་ཐམས་
ཅད་ལྷ་ཡབ་ཀྱི་རྣམ་པར་བསྒོམ་པ་ཐབས་ཀྱི་རྒྱུད་དེ་འདུས་པ་ལས། མདོར་ན་ཕུང་པོ་ལྔ་རྣམས་ནི། །
སངས་རྒྱས་ལྔར་ནི་རབ་ཏུ་གྲགས། །རྡོ་རྗེའི་སྐྱེ་མཆེད་འདི་དག་ཀྱང༌། །བྱང་ཆུབ་སེམས་དཔའི་
དཀྱིལ་འཁོར་མཆོག །ཅེས་གསུངས། བདག་དང་སྣང་བའི་དངོས་པོ་ཐམས་ཅད་ལྷ་མོའི་རྣམ་པར་
བསྒོམ་པ་ཤེས་རབ་ཀྱི་ར